Rugby is verreweg die gewildste sportsoort in dié land en Fidji is een van die min lande waar rugby die hoofsport is. Slegs die Cookeilande, Nieu-Seeland, Samoa, Tonga en Wallis kan soortgelyke bewerings maak. Die Fidjiaanse nasionale rugbyspan het sedert 1987 vir byna elke rugbywêreldbekertoernooi (behalwe vir dié van 1995) gekwalifiseer en behoort tot die 12 top-rugbyspanne wêreldwyd. Hulle is veral bekend vir die tradisionele "cibi"-oorlogsdans voor elke wedstryd.